**השתלמות עו"ה - "אם לא אנחנו אז מי? על חינוך מיני ומגדרי בעידן של רשתות חברתיות ופורנוגרפיה"**

מנחה: גילה מנביץ מלול

מלווה אקדמית: דר' תמר איצקסון

# רציונל

השתלמות זו מבקשת להעניק למורים ולמורות ידע בסיסי בנושאים של מיניות בריאה ונורמטיבית ובהמשך לדון בגורמים הדומיננטיים כיום בעיצוב זהותם המגדרית והמינית של התלמידים והתלמידות. כמו כן, נדון בנושאים של פגיעה מינית על היבטיה השונים והשלכותיה. מכאן, נקדיש חלק מהקורס לסקירת דרכי ההתמודדות שלנו כאנשי חינוך עם התופעה, תוך חשיפה לאפשרויות חינוכיות מניעתיות ותגובות אפשריות למקרים הדורשים התייחסות בבית הספר. בקורס יוצג ידע עדכני מהמחקר ומהשדה, ויינתן מרחב והזדמנות להתלבטות ולבדיקה של העמדות והתחושות אל מול מציאות מורכבת זו.

התלמידים והתלמידות חשופים כיום לאינספור מסרים מיניים המגיעים אליהם דרך סוגי המדיה השונים (טלוויזיה, רשתות חברתיות, תכנים פורנוגרפיים ברשת וכו'), מה שמשפיע על עיצוב תפיסותיהם בנוגע למגדר ומיניות ובהתאמה גם על התנהגותם בתחום המיני. התלמידים והתלמידות זקוקים לתיווך המידע אליו הם נחשפים ולמקור מידע אמין יותר שיספק תשובות לשאלותיהם. ההשתלמות שואפת להרחיב את הידע של המורים והמורות בנושא ואת תחושת המסוגלות שלהם להתמודד עם המפגש עם נושאים אלו בשדה החינוכי.

**מטרות**

* פיתוח שיח בנושאי מגדר ומיניות והרחבת הידע המחקרי בנושא.
* הזדמנות לבחון לעומק את הרגשות, העמדות והתפיסות של המשתתפות והמשתתפים בנושאי מגדר ומיניות.
* הכרות עם מודלים ליוזמת פעילות חינוכית בנושא.
* הכרות עם דרכים ליצירת סביבה חינוכית שוויונית מבחינה מגדרית.
* קבלת כלים להתמודדות יומיומית עם סיטואציות מיניות בכיתה וליצירת שיח פתוח ומכיל בנושא.

**מטלה:**

* תכנון מפורט של פרויקט או תהליך חינוכי בנושא מגדר ו\או מיניות, בבית הספר בו המורה עובד\ת.
* יישום התוכנית במהלך השנה השנייה להכשרה.
* כתיבת עבודה מסכמת, שתכלול את הפרקים הבאים:
* רקע - תיאור המסגרת החינוכית
* הצגת הצורך העולה מן השטח – הצדקת הנושא הנבחר
* הצגת הפרויקט עצמו וניתוחו - מטרות ההתערבות, מסגרת ההתערבות, מערכי הפעילות, סיכום המפגשים ורפלקציה.

**מסגרת הלימודים**

לימודי ההתמחות הם בהיקף של 120 שעות, מתוכם 60 שעות עיוניות על פי התוכנית של המוסד האקדמי ו-60 שעות ליווי והנחייה אישית. הלימודים ימשכו שנתיים.

**אוכלוסיית היעד**

מורים ומורות המלמדים בכיתות א'-י"ב.

**המנחה**

גילה מנביץ מלול היא מנחת קבוצות בנושא מגדר ומיניות. מנחה במגוון מסגרות ילדים ובני נוער בכיתות א'-י"ב ומרצה להורים ולאנשי ונשות חינוך. חוקרת בתחום של זהות מינית ומגדרית במחלקה לחינוך.

**מלווה אקדמית**

דר' תמר איצקסוןהיא חברת סגל במרכז האקדמי פרס ועמיתת הוראה במחלקה לחינוך באוניברסיטת בן גוריון.בוגרת תואר שני בפסיכולוגיה חינוכית מהאוניברסיטה העברית בירושלים. תמר מנחת קבוצות מוסמכת ובעלת ניסיון רב בהובלת תהליכים קבוצתיים. בנוסף, למעלה מעשר שנים, תמר מפתחת ומלווה הכשרות של צוותים חינוכיים להתמודדות מיטבית עם סוגיות מיגדריות ומיניות בשדה.

**תכנית הלימודים**

המפגשים העיוניים יעברו בצורה סדנאית ויכילו שימוש בכלים של הנחיית קבוצות, סרטונים ומדיה, דיונים, שימוש בטקסטים, הפעלות והתבוננות רפלקטיבית.

**מרכיבים יישומיים להוראה**

* היכרות עם המאפיינים של התפתחות מינית תקינה,
* עקרונות ליצירת אווירה שוויונית מגדרית בכיתה,
* הכירות עם התופעה וסימני זיהוי להתנהגות פוגעת במדיה האלקטרונית,
* סימני זיהוי לפגיעה מינית.

**שנה א'**

|  |  |  |  |
| --- | --- | --- | --- |
| **מס'** | **תאריך** | **נושא** | **מרצה אורח** |
| 1 | 6.11.17 | **מגדר, מיניות, ואני** – הכרות ומבוא |  |
| 2 | 20.11.17 | **המהפכה הפמיניסטית – חלק א'**והשלכותיה על תפקידי מגדר ומיניות נשית |  |
| 3 | 4.12.17 | **המהפכה הפמיניסטית – חלק ב'**והשלכותיה על תפקידי מגדר ומיניות נשית |  |
| 4 | 25.12.17 | **מבוא למגדר בהקשר תרבותי**  הבניות מגדריות, תפקידי מגדר והשפעתם |  |
| 5 | 8.1.18 | **חינוך ומגדר** מודלים של חינוך מגדרי – שינוי, התפתחות ואתגרים |  |
| 6 | 22.1.18 | **חינוך ומגדר**פערי מגדר בהישגים חינוכיים: האם המהפכה הפמיניסטית הצליחה? ייצוג ומגדר בת"ל ובחירות אקדמאיות בראי מגדרי |  |
| 7 | 5.2.18 | **התפתחות תפיסות מגדריות**ציפיות מגדריות, תפקידי מגדר ודימוי גוף בקרב נערות ונערים |  |
| 8 | 19.2.18 | **זהות מינית** מין מגדר ומיניותזהויות מגדריות והעדפות מיניות שונות – יציאה מהמטריצה ההטרוסקסואלית והיכרות ראשונית עם הקהילה הלהט"ב ועם מורכבויות בזהות מינית ומגדרית |  |
| 9 | 5.3.18 | **התפתחות מינית תקינה** בקרב ילדים\ות |  |
| 10 | 19.3.18 | **התפתחות מינית תקינה** בקרב מתבגרות\ים |  |
| 11 | 16.4.18 | **מיניות ומדיה אלקטרונית**בקרב ילדים\ות ובני\בנות נוער בעידן האינטרנט והמדיה הדיגיטלית, בדגש על רשתות חברתיותדיון סביב יתרונות וחסרונות ההתבגרות בעידן הדיגיטלי |  |
| 12 | 30.4.18 | **מיניות ומדיה אלקטרונית** בקרב ילדים\ות ובני\בנות נוער בעידן האינטרנט, בדגש על נושא הפורנוגרפיה |  |
| 13 | 7.5.18 | **התבוננות רפלקטיבית וסיכום השנה** |  |

**ביבליוגרפיה:**

אברמוביץ, ד. (2004). "עדות אישית" בתוך: זליגמן, צביה / סולומון, זהבה. הסוד ושברו: סוגיות בגילוי עריות. תל אביב: הוצאת הקיבוץ המאוחד/ מכון אדלר, אוניברסיטת תל אביב

הרמן, ג'. (1994). *טראומה והחלמה*. הוצאת עם עובד. עמודים 13-49.

ורנקיו, א. (2016). לדבר על מין עם ילדינו. תל אביב : הוצאת שוקן.

למיש, ד., ריב"ק, ר., אלוני, ר., (2009). ילדים גולשים באינטרנט: מפאניקה מוסרית להורות אחראית. *מגמות.* הוצאת: מכון הנרייטה סאלד, 137-163.

מור א, בארי, א. (2012). הטרדה מינית – תוצר תרבות או אישיות. *סוגיות חברתיות בישראל, 13*.

קוונה ג'ונסון, ט. (1996). *הבנת ההתנהגות המינית של ילדים- מה טבעי ובריא?* הוצאת דרום פסדינה:קליפורניה. פרקים 1-5 (עמודים 17-95).

שוורצברג, ש., וזומר, א. (2004). חשיפת הסוד: גורמים מעודדים ומעכבים את גילוי סוד הפגיעה בקרב קורבנות התעללות מינית בילדות. בתוך צ. זליגמן וז. סולומון (עורכות). *הסוד ושברו: סוגיות בגילוי עריות*. (עמודים 82-103). תל אביב: הוצאת הקיבוץ המאוחד.

שוורץ, י. (2013). נערים, מגדר וחינוך - ממשבר לפתרון : המעבר הנדרש מחינוך משמר – משמר מגדר, ל- 'חינוך מגיב למגדר'.

Bolen R. M. (2003). Child sexual abuse: Prevention or promotion? *Social Work*, Vol. 48 (2), 174-185.

תרגמה וסכמה : עירא הררי))

Owens, E. W., Behun, R. J., Manning, J. C., & Reid, R. C. (2012). The impact of Internet pornography on adolescents: A review of the research. *Sexual Addiction & Compulsivity*, *19*(1-2), 99-122.‏

Sales, N. J. (2016). *American girls: Social media and the secret lives of teenagers*. Alfred A. Knopf.‏